Map 
[Peta skrin penuh interaktif + rencana berdekatan]
Peta kawasan Kampung Surau Seberang dalam radius 4 kilometer (2.5 bt) (6°19′N 100°43′E﻿ / ﻿6.317°N 100.717°E﻿ / 6.317; 100.717)

**Kampung Surau Seberang** (Jawi: ‏كامڤوڠ سوراو سبرڠ‎code: ms is deprecated ‎), juga dikenali sebagai **Kampong Surau Seberang** merujuk kepada sebuah kampung yang ditinggalkan di dalam kawasan pentabdiran Mukim Batang Tunggang Kanan, di utara Daerah Padang Terap, salah satu daerah di Kedah, Malaysia. Poskod bagi Kampung Surau Seberang ialah 06300 Kuala Nerang.

Sejarah
-------

Tinjauan awal mengenai kewujudan Kampung Surau Seberang telah dilakukan pada September 1928 oleh Jabatan Ukur Negeri-negeri Melayu Bersekutu (F.M.S. Survey), di mana telah membuktikan bahawa kependudukan di Kampung Gua telah dimulakan sejak tahun 1920-an. Nama "Kampung Surau Seberang" turut dipaparkan dan didokumentasikan dalam peta topografi *Malaya 1945* berskala 1:63,360, di garisan utaraan 43 dan garisan timuran 80 (rujukan grid RG4380, dengan nama Kg. Surau Seberang). Kedudukan koordinat mengenai Kampung Surau Seberang pula direkodkan dalam gazetir, "*Gazetter (No. 11) – Malay States*" yang diterbitkan pada tahun 1944, karya Pejabat Hidrografik Jabatan Tentera Laut Amerika Syarikat dengan kedudukan koordinat di 6°19′N 100°42′E﻿ / ﻿6.317°N 100.700°E﻿ / 6.317; 100.700.

Pentadbiran
-----------

Kampung Surau Seberang secara rasmi merupakan salah satu kampung dalam pentadbiran Mukim Batang Tunggang Kanan, iaitu mukim di kawasan pedalaman Daerah Padang Terap.

Geografi
--------

Berdasarkan bentuk muka bumi kawasan setempat, Kampung Surau Seberang terletak di kawasan tanah pamah, di ketinggian dari atas min aras laut mencecah 59 meter (193.6 ka). Perkampungan kecil ini terletak berhampiran dengan kawasan perhutanan dalam Hutan Simpan Kekal (HSK) Padang Terap. Terdapat ciri-ciri pandang darat budaya seperti sungai dan bukit yang berhampiran dengan Kampung Surau Seberang. Titik tertinggi di persekitaran Kampung Surau Seberang ialah terletak di timur lautnya, yang dikenali sebagai Bukit Gua, dengan ketinggian mencecah 307 meter (1,007.2 ka) dari aras laut. Charok Pong merupakan sungai yang berpunca di Bukit Gua, yang mengalir dari pergerakan timur ke barat, di sepanjang kawasan Kampung Surau Seberang.

Kampung Surau Seberang terletak di bahagian timur laut Daerah Padang Terap dalam bahagian barat Mukim Batang Tunggang Kanan. Petempatan yang terdekat dengan Kampung Surau Seberang iaitu, Kampung Jering, Kampung Tabuan, dan Kampung Baroh Tok Bujang di bahagian utara, Kampung Gua dan Kampung Kah Ing di bahagian timur laut, Kampung Surau dan Kampung Padang Kempas di bahagian selatan, Kampung Banggol, Kampung Tandop Tok Smat, Kampung Bukit Ular, Kampung KEDA Bukit Ular di bahagian barat daya, Kampung Kubang Palas di bahagian barat, dan Kampung Ulu dan Kampung Seberang di bahagian barat laut. Pekan yang berhampiran dengan Kampung Surau Seberang ialah Pekan Padang Sanai, yang terletak di bahagian barat laut.

Klimatologi
-----------

Iklim di sekitar kawasan Kampung Surau Seberang ialah iklim khatulistiwa (dikelaskan sebagai *Af* dalam pengelasan iklim Köppen). Purata suhu di Kampung Surau Seberang untuk tahun 2000 ialah 27.2 °C (81.0 °F). Dalam rekod, bulan yang paling panas ialah Mei dengan suhu mencecah 27.8 °C (82.0 °F) dan bulan paling sejuk ialah Januari dengan suhu 26.4 °C (79.5 °F). Purata pembentukan kerpasan iaitu air hujan turun di sekitar kawasan ini adalah 2,434 milimeter (95.8 in) pertahunnya. Bulan Oktober merekodkan bulan pembentukan kerpasan yang tinggi iaitu, sebanyak 314.1 milimeter (12.4 in) manakala bulan yang paling rendah pembentukannya pula terjadi pada bulan Julai dengan 101.0 milimeter (4.0 in).

Kependudukan
------------

Terdapat tujuh buah rumah yang dianggarkan dalam kawasan Kampung Surau Seberang, dengan pola petempatan berjenis petempatan berpusat, dalam peta F.M.S Survery. Disebabkan terletak di kawasan lembah sungai Charok Pong, terdapat beberapa kawasan dijadikan sebagai kawasan penanaman sawah padi (atau bendang) yang ditanam oleh penduduk setempat. Terdapat juga dua buah ladang penanaman di sekitar Kampung Surau Seberang. Kemungkinan pekerjaan penduduk sekitar ialah petani sawah padi dan pekerja ladang. Di kampung ini juga, terdapat kawasan tanah perkuburan yang terletak di bahagian selatan kampung. Pemerhatian bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira lima ke 25 orang yang mendiami di sekitar kawasan Kampung Gua perkilometer perseginya, yang dikategorikan sebagai taburan penduduk jarang. Kawasan perkampungan Kampung Surau Seberang kini dilitupi oleh kawasan tanah yang dicampur kegunaannya iaitu industri pertanian seperti buah-buahan dan kelapa sawit, petempatan manusia, kawasan perhutanan, dan padang ragut.

Pengangkutan
------------

Kampung Surau Seberang dahulunya dihubungkan dengan petempatan lain dengan jalan tanah sahaja.

Lihat juga
----------

* Daerah Padang Terap

Rujukan
-------

1. 1 2 3 4  Jabatan Tentera Laut Amerika Syarikat (Oktober 1944). *Gazetter (No. 11) – Malay States* [*Gazetir (Ke-11) Tanah Melayu*] (dalam bahasa Inggeris). Washington: US Goverment Printing Office. m/s. 70. Dicapai pada 20 Februari 2020.
2. 1 2 3  "Kampung Surau Seberang, Malaysia" (dalam bahasa Inggeris). Geonames. 27 Februari 2023. Dicapai pada 27 Februari 2023.
3. 1 2 3 4 5 6  Survey Department, Federated Malay States (Mac 1945) (dalam bahasa Inggeris). *Malay Peninsula 1945 – Kedah (Parts of Padang Terap, Kubang Pasu and Kota Star District)* (Peta). 1:63,360. HIND 1035: Kepingan 2 E/11. Malaysia.
4. 1 2 3 4 5 6  Survey Department Federated Malay States, Great Britain War Office General Staff Geographical Section (Mac 1949) (dalam bahasa Inggeris). *Malay Peninsula 1945 – Kedah (Parts of Padang Terap, Kubang Pasu and Kota Star District)* (Peta). 1:63,360. GSGS 4203: Kepingan 2E/11. Malaysia.
5. 1 2  Laura Zepner; Pierre Karrasch; Felix Wiemann; Lars Bernard (2021). "ClimateCharts.net – Kampung Ulu, Kedah, Malaysia". *International Journal of Digital Earth* (dalam bahasa Inggeris). Technical University of Dresden. **14** (3): 338–356. doi:10.1080/17538947.2020.1829112. Dicapai pada 10 Februari 2023.
6. 1 2  Ian C Harris; Philip D. Jones; Tim Osborn; Climatic Research Unit (2021). "CRU TS4.05: Climatic Research Unit (CRU) Time-Series (TS) version 4.05 of high-resolution gridded data of month-by-month variation in climate (Jan. 1901- Dec. 2020)" (dalam bahasa Inggeris). NERC EDS Centre for Environmental Data Analysis. Dicapai pada 10 Februari 2023.
7. ↑  "NASA Earth Observations: Population Density" [Pemerhatian Bumi NASA: Kepadatan Penduduk]. *NASA/SEDAC* (dalam bahasa Inggeris). NASA. Dicapai pada 30 Januari 2016.
8. ↑  Center for International Earth Science Information Network; Columbia University (2015). "Gridded Population of the World, Version 4 (GPWv4): Population Density" [Populasi Dunia Bergrid, Versi 4 (GPWv4): Kepadatan Penduduk]. *Sosioeconomic Data and Application Center (SEDAC), NASA* (dalam bahasa Inggeris). NASA. doi:10.7927/H49C6VHW. Dicapai pada 21 Februari 2023.
9. ↑  "NASA Earth Observations: Land Cover Classification" [Pemerhatian Bumi NASA: Klasifikasi Penutup Bumi] (dalam bahasa Inggeris). NASA/MODIS. Dicapai pada 30 Januari 2016.
10. ↑  Ellis; E.C.; K.K. Goldewijk; S. Siebert; D. Lightman; N. Ramankutty (2000). "Anthropogenic Biomes of the World, Version 2" [Bioma Antropogenik Dunia, Versi 2] (dalam bahasa Inggeris). Socioeconomic Data and Applications Center (SEDAC), NASA. doi:10.7927/H4D798B9. Dicapai pada 12 Februari 2023. Cite journal requires `|journal=` (bantuan)